RaptorDB - the Document Store - CodeProject 11,048,695 members (77,282 online)
Last Visit: 31-Dec-99 19:00 Last Update: 27-Nov-14 16:07Refresh1234567891011 Next » Winter, in my eie lewe, is die tyd van stilword, na-dink, bestekopneem. Dis die seisoen waar ek gekonfronteer word met ou gewoontes wat dalk afgelê moet word. Dis om eerlik na myself te kyk en my broosheid ook te troetel. Dis die seisoen waar ek rustig raak, stilte en afsondering vier; met nuwe oë na my eie wêreld se doodsheid wil kyk … sodat met die aanbreek van die lente ek weet watter nuwe koers ek dalk wil inslaan.
Wintertyd is ook simbolies die tyd wat ‘n mens eerlik na die winterseisoen van jou geloofslewe kan kyk. ‘n Gelowige wat erns maak met geloofsverdieping, en wat ‘n behoefte het om ‘n volwasse geloofslewe te versorg, weet ook dat in ‘n verhouding met God, net soos in ‘n verhouding met ander mense, daar dinge is wat ‘n mens eerlik moet erken. Groei kom deur snoeiprosessie; deur belydenis; deur selfontdekking. Groei kom ook deur pyn: soms die pyn van teleurstelling, eensaamheid, hartseer van verlies.
Natuurlik is alles rakende wintermaande nie sleg nie. Dis ook die tyd waar ‘n mens knus teenaan iemand wil lepellê. Daarom is wintermaande juis die tyd wat ‘n mens die intieme saamdans doen, nie net ek met my Eerlike Self nie, maar ook met ander … en met God … wil omhels.
Op geen manier kan ‘n wintergeloof ‘n uitsluitende geloof wees nie … al wil ons onsself afsonder voor ‘n kaggel . Die pyn van die wêreld is ook my pyn. Ek mag my nie isoleer daarvan nie. Daarom moet die wintergeloof ons ook dwing om te kyk na die gevare van ‘n “private” spiritualiteit. Dit daag ons uit om ‘n geloofslewe te koester waar dit nie net om myne of ons s’n gaan nie, maar om die “ander” deel van daardie ons te maak.
Die volgende paar inskrywings hier by Formatio wil ek so bietjie saamdink oor ‘n “wintergeloof”: hoe lyk ‘n gestroopte bestaan, waar jou lewe soos die kaal take teen die blou lug afgeëts is? Hoe leef ‘n mens ‘n lewe sonder skanse voor God, soos wat die winterbome sonder die skanse van hul blare leef? Hoe leef ek ‘n lewe waar daar ruimte vir onsekerheid is, soos ‘n ysige kouefront ‘n mens soms ook kan laat voel? Dalk is dit die vrae waaroor jy saam met my wil dink…
‘n Herinnering: ons volgende Formatiobyeenkoms, is Maandagaand, 15 Julie, 19:00 – 21:00, in FGK se (opgewarmde) konferensielokaal.
Posted by Ronell at 1:24 PM